«Ժառանգությունն» ու ՀԱԿ դաշինքը 2012-ին միասին հավաքել էին համապատասխանաբար 87000 ու 107000 ձայն (միասին՝ 194 հազար քվե): 2017-ին այդ ուժերի փոխարեն մասնակցել է իրենց փշուրների վրա առաջացած մի քանի միավորում՝ «Կոնգրես-ՀԺԿ»-ն, ԵԼՔ-ը, «Ազատ Դեմոկրատները» և, շատ ավելի նվազ չափով, ՕՐՕ դաշինքը (վերջինս կառուցված էր ոչ թե Րաֆֆի Հովհաննիսյանի, այլ նախկին պաշտպանության նախարար Սեյրան Օհանյանի առանցքի շուրջ): Առաջին երեք ուժերը 2017-ին միասին հավաքեցին 162 հազար ձայն կամ 2012-ից 32000 քվե պակաս: Հենց այդքան էլ հավաքել է նախկին ԲՀԿ-ականների, ժառանգականների ու Սեյրան Օհանյանի դաշինքը: